stanford-oval/wikipedia huggingface dataset:
สาธารณรัฐประชาธิปไตยอาหรับซาห์ราวี
แหล่งข้อมูลอื่น

(อาหรับ) (สเปน) "POLISARIO.es Official website of the Sahrawi Delegation in Spain". คลังข้อมูลเก่าเก็บจากแหล่งเดิมเมื่อ 2019-05-20. สืบค้นเมื่อ 2012-11-03.
(อาหรับ) (อังกฤษ) (ฝรั่งเศส) (สเปน) Sahara Press Service (SPS)  (official SADR press agency)
(อาหรับ) (สเปน) RASD TV  (official TV channel)
(อาหรับ) (สเปน) SADR National Radio เก็บถาวร 2015-03-27 ที่ เวย์แบ็กแมชชีน  (official radio channel)
(อังกฤษ) SADR Oil & Gas 2005  (SADR oil and gas licensing offer)
(สเปน) Sahara salud เก็บถาวร 2012-04-26 ที่ เวย์แบ็กแมชชีน  (dependency of the Health ministry of the SADR)
(อาหรับ) (สเปน) Economic development ministry of the SADR
(สเปน) Ministry of Culture of the SADR เก็บถาวร 2012-04-07 ที่ เวย์แบ็กแมชชีน
(สเปน) UJSARIO  (Sahrawi Youth Union. Dakhla refugee camp section blog)
(สเปน) UNMS  (National Organization of Sahrawi Women in Spain)
(สเปน) Sahara Today  (Independent Digital Journal Sahrawi Arab Democratic Republic)
(อาหรับ) (สเปน) Futuro Saharaui เก็บถาวร 2012-11-14 ที่ เวย์แบ็กแมชชีน  (Saharawi first independent magazine founded in 1999)
(สเปน) FiSahara  (Festival de cine del Sahara - Sahara Film Festival)
(สเปน) El Bubisher  (Bookmobile and permanent Libraries Project in the Saharawi refugee camps)
(สเปน) EFA Abidin Kaid Saleh de la RASD  (Audiovisual Education School Abidin Kaid Saleh of the SADR)
(สเปน) ARTifariti  (International Meetings of the Art in the Liberated Territories of SADR)
Profile of Western Sahara on the CIA World Factbook website (including data and political information) เก็บถาวร 2007-06-12 ที่ เวย์แบ็กแมชชีน
| ด ค กสหภาพแอฟริกา |
| --- | --- |
 แอลจีเรีย  แองโกลา  เบนิน  บอตสวานา  บูร์กินาฟาโซ  บุรุนดี  กาบูเวร์ดี  แคเมอรูน  สาธารณรัฐแอฟริกากลาง  ชาด  คอโมโรส  สาธารณรัฐประชาธิปไตยคองโก  สาธารณรัฐคองโก  โกตดิวัวร์  จิบูตี  อียิปต์  อิเควทอเรียลกินี  เอริเทรีย  เอสวาตีนี  เอธิโอเปีย  กาบอง  แกมเบีย  กานา  กินี  กินี-บิสเซา  เคนยา  เลโซโท  ไลบีเรีย  ลิเบีย  มาดากัสการ์  มาลาวี  มาลี  มอริเตเนีย  มอริเชียส  โมร็อกโก  โมซัมบิก  นามิเบีย  ไนเจอร์  ไนจีเรีย  รวันดา  ซาห์ราวี เวสเทิร์นสะฮารา  เซาตูเมและปรินซีปี  เซเนกัล  เซเชลส์  เซียร์ราลีโอน  โซมาเลีย  แอฟริกาใต้  ซูดานใต้  ซูดาน  แทนซาเนีย  โตโก  ตูนิเซีย  ยูกันดา  แซมเบีย  ซิมบับเว 
มัสยิดในดาคลา
เบโรนีกา ฟอร์เก นักแสดงหญิงชาวสเปน โบกธงชาติสาธารณรัฐประชาธิปไตยอาหรับซาห์ราวี
อับดุลอะซีซ อัลฮะกีม

| อับดุลอะซีซ อัลฮะกีม سيد عبدالعزيز الحكيم |
| --- | --- |


ประธานสภาฝ่ายปกครองอิรัก
ดำรงตำแหน่ง 1 ธันวาคม 2003 – 31 ธันวาคม 2003
ก่อนหน้า: ญะลาล ฏอละบานี
ถัดไป: อัดนาน อัลบาญะฮ์ญี
 
ข้อมูลส่วนบุคคล
เกิด: 1 มกราคม ค.ศ. 1952(1952-01-01) นาจาฟ ราชอาณาจักรอิรัก
เสียชีวิต: 26 สิงหาคม ค.ศ. 2009(2009-08-26) (57 ปี) เตหะราน ประเทศอิหร่าน
พรรคการเมือง: United Iraqi Alliance สภาสูงสุดเพื่อการปฏิวัติอิสลาม

อายะตุลลอฮ์ ซัยยิด อับดุลอะซีซ อัลฮะกีม (อาหรับ: سید عبد العزيز الحكيم; ค.ศ. 1952 – 26 สิงหาคม ค.ศ. 2009) เป็นนักเทววิทยาและนักการเมืองชาวอิรัก และเป็นหัวหน้าพรรคสภาสูงสุดเพื่อการปฏิวัติอิสลามในอิรัก และเคยดำรงตำแหน่งประธานสภาฝ่ายปกครองอิรัก
ป่วยและเสียชีวิต

ณ วันที่ 16 พฤษภาคม ค.ศ. 2007 เขาขึ้นเครื่องบินไปรักษาตัวที่ฮิวสตัน โดยมีรายงานว่าเขาเป็นมะเร็งปอด จากนั้นในวันที่ 20 พฤษภาคมของปีเดียวกัน เขาเดินทางออกจากสหรัฐไปยังอิหร่าน เพื่อรับการรักษาเคมีบำบัด ต่อมาในวันที่ 26 สิงหาคม ค.ศ. 2009 อับดุลอะซีซ อัลฮะกัมเสียชีวิตจากมะเร็งปอดในโรงพยาบาลเตหะราน เขาได้รับการฝังที่นาจาฟเมือวันที่ 29 สิงหาคม ซึ่งเป็นเดือนเดียวกันที่พี่ชายเสียชีวิตเมื่อ 6 ปีก่อนหน้า
แหล่งข้อมูลอื่น

Background
Iraqis must enhance internal ties
อับดุลอะซีซ อัลฮะกีม ที่อินเทอร์เน็ตมูวีเดตาเบส
Abdul Aziz al-Hakim - Daily Telegraph obituary
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  สหรัฐ
อัรบะอีน

บรรดามุสลิมหลายล้านคนชุมนุมกันรอบ ๆ มัสยิดฮุซัยน์ในเมืองกัรบะลาอ์
อัลอัรบะอีน (อาหรับ: الأربعين) หรือ ชะฮ์ลัม (เปอร์เซีย: چهلم, อูรดู: چہلم) แปลตรงตัวว่าสี่สิบ เป็นศาสนพิธีของชาวมุสลิมนิกายชีอะห์ ซึ่งจัดขึ้นหลังจากวันอาชูรออ์เป็นเวลา 40 วัน หรือวันที่ 20 เศาะฟัร เพื่อรำลึกถึงการวายชนม์ของฮุซัยน์บุตรอะลี ซึ่งแข็งข้อไม่ยอมขึ้นต่อราชวงศ์อุมัยยะฮ์จนต้องถูกตัดศีรษะในยุทธการกัรบะลาอ์ เมื่อวันที่ 10 ตุลาคม พ.ศ. 1223 (10 มุฮัรรอม ฮ.ศ. 61) พิธีนี้จัดขึ้นที่เมืองกัรบะลาอ์ ประเทศอิรัก และมีผู้ร่วมพิธีมากกว่าพิธีฮัจญ์ที่เมืองมักกะห์ ประเทศซาอุดีอาระเบีย 
พิธีอัรบะอีนจัดขึ้นครั้งแรกเมื่อปี พ.ศ. 1224 โดยสหาย (เศาะหาบะฮ์) ของมุฮัมมัดท่านหนึ่งชื่อญะบิร์ บินอับดุลลอฮ์ (جابر بن عبدالله) ซึ่งไปเยี่ยมเยียนสุสานของฮุซัยน์ พร้อมด้วยอะฏียะฮ์ บินซะอัด บินญุนาดะฮ์ (عطية بن سعد بن جنادة‎‎) บรรดาญาติของมุฮัมมัด ตลอดจนอิหม่ามอะลี บินุลฮุซัยน์ (علي بن الحسين‎‎) ซึ่งทั้งหมดถูกกดขี่โดยเคาะลีฟะฮ์อุมัยยะฮ์ในเวลานั้น
ถึงแม้ว่าระยะทางระหว่างเมืองบัศเราะฮ์และกัรบะลาอ์จะห่างไกลกันแม้จะเดินทางด้วยรถ บรรดาผู้ศรัทธาชาวอิรักก็ไม่ย่อหย่อนที่จะเดินทางด้วยเท้าเปล่าซึ่งใช้เวลาประมาณสองสัปดาห์ หรือบรรดาผู้ที่อาศัยที่อิหร่านก็จะใช้เวลาหนึ่งเดือน ย้อนหลังกลับไปในปี พ.ศ. 2551 มีผู้ร่วมพิธีนี้ประมาณเก้าล้านคน ปีถัดมาก็เพิ่มจำนวนอย่างมาก ล่วงมาจนถึงปี พ.ศ. 2556 ผู้ร่วมพิธีนี้มีจำนวนถึง 20 ล้านคนจากกว่า 40 ประเทศ ในปีเดียวกันนั้นเองเกิดเหตุระเบิดรถยนต์เพื่อสังหารกลุ่มผู้แสวงบุญจำนวน 20 ราย โดยอาจเป็นฝีมือของกลุ่มดาอิช ซึ่งกล่าวหาว่ามุสลิมนิกายชีอะห์เป็นคนนอกศาสนา ในปีถัดมาก็ไม่เกิดเหตุอื่นใดเลยจนผู้ว่าการจังหวัดกัรบะลาอ์ยกให้เป็นชัยชนะเหนือกลุ่มดาอิช
นอกเหนือจากมุสลิมนิกายชีอะห์แล้ว มุสลิมนิกายซุนนีบางกลุ่ม ชาวโซโรอัสเตอร์ หรือแม้แต่ชาวคริสต์ รวมถึงตัวแทนสันตะสำนักวาติกันก็เข้าร่วมพิธีนี้ด้วย พิธีนี้ว่างเว้นในบางช่วง เช่นช่วงที่ศอดดาม ฮุซัยน์เรืองอำนาจเป็นเวลาเกือบ 30 ปี ครั้นอิรักถูกโจมตีเมื่อ พ.ศ. 2546 พิธีนี้ก็ได้ถูกถ่ายทอดสดออกไปเช่นเดียวกับพิธีฮัจญ์
แกลเลอรี่

ชายผู้ย่างเนื้อให้ผู้แสวงบุญ
ผู้แสวงบุญอาบาอีนรอรับอาหารฟรี
ชายคนหนึ่งถือจานที่เต็มไปด้วยอินทผลัมบนหัวของเขาเพื่อส่งผู้แสวงบุญ อัรบะอีน
จาริกแสวงบุญอาบาอีน ค.ศ. 2015
อัรริฟาอ์

| อัรริฟาอ์ الرفاع |
| --- | --- |
ป้อมอัรริฟาอ์
สมญา: رفاع العز อัรริฟาอ์ ความรุ่งโรจน์และประวัติศาสตร์
อัรริฟาอ์ที่ตั้งในประเทศบาห์เรน
พิกัด: 26°7′48″N 50°33′18″E﻿ / ﻿26.13000°N 50.55500°E﻿ / 26.13000; 50.55500
ประเทศเ:  บาห์เรน
เขตผู้ว่าการ: ใต้
ก่อตั้ง: ค.ศ. 1811
การปกครอง
 • ผู้ว่าการ: เคาะลีฟะฮ์ บิน ซัลมาน อัลเคาะลีฟะฮ์
 • รองผู้ว่าการ: พลจัตวา Isa Al Doseri
พื้นที่
 • พื้นดิน: 15.8 ตร.ไมล์ (41 ตร.กม.)
ประชากร (2018)
 • ทั้งหมด: 195,606 คน
เขตเวลา: UTC + 3
อัรริฟาอ์ (อาหรับ: الرفاع) เป็นเมืองที่ขนาดใหญ่ตามพื้นที่เป็นอันดับ 2 ของประเทศบาห์เรน แบ่งออกเป็น 3 ส่วน: อัรริฟาอ์ตะวันออก, อัรริฟาอ์ตะวันตก และ อัรริฟาอ์เหนือ
เมืองนี้เจริญเติบโตเร็วมาก โดยสำมะโน ค.ศ. 2001 ระบุว่าเมืองนี้มีประชากร 79,550 คน แต่ใน ค.ศ. 2008 มีการประมาณการว่ามีประชากร 111,000 คน
แหล่งข้อมูลอื่น

Satellite map at Maplandia.com
อะลี อิบน์ อะบี ฏอลิบ

อะลี อิบน์ อะบี ฏอลิบ (อาหรับ: علي بن أﺑﻲ طالب; อังกฤษ: ʿAlī ibn Abī Ṭālib) เป็นบุตรเขยของศาสนทูตมุฮัมมัด อิมามที่ 1 ตามทัศนะชีอะฮ์ อย่างไรก็ตามทัศนะของมัซฮับซุนนี อิมามอะลีเป็นเคาะลีฟะฮ์ที่ 4 และศูฟีย์เกือบทุกสายถือว่าเป็นปฐมาจารย์ ต่างก็ยกย่อง อะลี ว่าเป็นสาวกผู้ทรงธรรมและเป็นปราชญ์ผู้ประเสริฐเลิศ
ประวัติ

อะลีกำเนิดในกะอ์บะฮ์ มหานครมักกะฮ์ วันที่ 13 เดือนเราะญับ ปีช้างที่ 30 ตรงกับวันที่ 9 ตุลาคม ค.ศ. 599 หรือปีที่ 10 ก่อนมับอัษการแต่งตั้งศาสดามุฮัมมัด
บิดาของท่านคือ อะบูฏอลิบ และมารดาคือ ฟาฏิมะหฺ บินตุ อะสัด
ท่านมีบุตร 36 คน ในจำนวนนั้นคือ ฮะซัน ฮุซัยน์ ซัยนับ และมุฮัมมัด อิบนุลฮะนะฟียะหฺ
อิมามอะลี ถูกพวกคอวาริจญ์คนหนึ่งลอบทำร้ายที่เมืองกูฟะหฺ วันที่ 17 รอมะฎอน ปี ฮ.ศ. 40 ด้วยการใช้ดาบฟันอาบยาพิษฟันบนศีรษะของท่าน และแล้ว วันที่ 21 รอมะฎอน ปี ฮ.ศ. 40 ตรงกับวันที่ 28 มกราคม ค.ศ. 661 ท่านก็สิ้นอายุขัย สุสานอันประเสริฐของท่านอยู่ที่ เมืองนะญัฟประเทศอิรัก
นะหฺญุลบะลาเฆาะหฺ

นะหฺญุลบะลาเฆาะหฺ (ยอดโวหาร) เรียกในภาษาอังกฤษว่า Peak of Elloquence เป็นหนังสือรวบรวมสุนทโรวาทและสุภาษิตของอะลี ที่เป็นมรดกอันล้ำค่าตกทอดมาจนถึงวันนี้ รวบรวมโดยชะรีฟ อัรรอฎีย์
ตัวอย่างจากนะหฺญุลบะลาเฆาะหฺ
เมื่อมอบธงชัยให้แก่มุฮัมมัด อิบนุลฮะนะฟียะหฺ กล่าวว่า "แม้นภูเขาจะเคลื่อนที่เธอก็จงมั่นอย่าเคลื่อนที่ จงกัดกรามของเธอ จงให้อัลลอหฺทรงยืมกะโหลกศีรษะของเธอ จงตอกเท้าเข้าในธรณี ยิงจักษุให้ไกลสุดหมู่มนุษย์ จงลดสายตาของเธอลงต่ำ และจงทราบเถิดว่า ชัยชนะนั้นมาจากอัลลอหฺพระพิสุทธิคุณ"
วรรณกรรมอิมามอะลี

นอกจากคำปาฐกถา และฮะดีษแล้ว ยังมีบทกวีมากมาย ที่บันทึกจากอิมามอะลี และมีการรวบรวมเป็นเล่ม
วรรณกรรมอิมามอะลี > ตัวอย่างบทกวีของอิมามอะลี

| 0 | 1 | 2 |
| --- | --- | --- |
| โอ้เจ้าเอ๋ยจงอดกลั้นมั่นคงเสมอ |  | เมื่อเจ้าเจอเหตุการณ์อันยิ่งใหญ่ |
| เพียรรักษาความเศร้าโศกโรคหัวใจ |  | ด้วยการอดกลั้นต่อไปอย่าได้ท้อ |
| 0 | 1 | 2 |
| --- | --- | --- |
| หากประสบพบทุกข์เศร้าเข้าวันหนึ่ง |  | ควรคำนึงอย่ารุ่มร้อนอ่อนใจหนอ |
| ความจริงเจ้าสุขหรรษามานานพอ |  | อย่าตัดพ้อท้อใจในพระบริบาล |
| 0 | 1 | 2 |
| --- | --- | --- |
| แท้จริงเอกองค์อัลลอหฺทรงเลอเลิศ |  | ทรงประเสริฐตระหนักยิ่งทุกสิ่งสรรพ์ |
| แท้จริงหลังความทุกยากที่ฝ่าฟัน |  | ความสุขสันต์พลันตามมาอย่าแคลงใจ |
| 0 | 1 | 2 |
| --- | --- | --- |
| เพราะพระองค์ทรงโองการประทานถ้อย |  | ล้วนถูกต้องแม้แต่น้อยไม่สงสัย |
| ศรัทธาชนตั้งเท่าไหร่ได้ดับไป |  | เคยอดอยากลำบากใจในโลกา |
| 0 | 1 | 2 |
| --- | --- | --- |
| ผลตอบแทนคือวันหน้าชีวาใหม่ |  | จุติในสรวงสวรรค์แดนหรรษา |
| ดื่มซัลซบีลที่รินไหลในธารา |  | คือสุราดับกระหายชุบกายคืน |
วรรณกรรมอิมามอะลี > ตัวอย่างสุนทรโรวาทของอิมามอะลี

การให้อภัย
๐ การให้อภัยนับเป็นมงกุฏของคุณภาพที่ยิ่งใหญ่
๐ จงยอมรับในการขออภัย สำหรับผู้ที่เขาแสวงหาการอภัยโทษจากท่าน
๐ นับเป็นการดีที่ไม่กระทำบาปหนึ่ง มากกว่าที่จะไปขอให้ผู้หนึ่งอภัยให้กับเรา
๐ คนที่ชั่วที่สุด ก็คือ ผู้ที่ไม่เคยให้อภัยแก่ใครหรือไม่เคยแม้แต่จะขออภัยใคร
๐ จงอย่ารีบเร่งไปสู่การลงโทษบุคคลผู้หนึ่ง ในความผิดหนึ่งที่เขากระทำ แต่จงปล่อยให้มีโอกาสเพื่อการขออภัย ในระหว่างการกระทำผิดและ
การลงโทษ
๐ จงลงโทษคนใช้ของท่านหากเขาฝ่าฝืนคำสั่งของพระเจ้า แต่จงอภัยให้กับการที่เขาดื้อดึงไม่ทำตามท่าน
๐ เมื่อท่านมีชัยชนะเหนือศัตรูของท่านจงอภัยให้กับเขา อันเป็นหนทางที่ท่านจะตอบแทนการขอบคุณต่อพระเจ้าที่พระองค์ได้ทรงประทานพลัง
อำนาจในการพิชิตให้กับท่าน
๐ ผู้ใดที่สามารถมองเห็นความผิดของตนเองได้ ย่อมเป็นผู้นิ่มนวจต่อความผิดของผู้อื่น
๐ เขาเพียงผู้เดียวเท่านั้นที่สามารถให้อภัยก็คือ ผู้มีอำนาจที่จะจัดการลงโทษ
๐ ถ้าหากท่านมีโอกาสและมีอำนาจเหนือศัตรูของท่าน ก็จงให้อภัยกับเขาเพื่อเป็นการขอบคุณพระเจ้าต่อชัยชนะนี้
๐ กิจกรรมที่ดีเลิศของบุคคลผู้หนึ่งที่ยิ่งใหญ่ก็คือ การให้อภัยและการลืม
ความพิเศษของอิมามอะลี

นักปราชญ์ชาวซุนนะหฺอย่างน้อย ๑๐ ท่านได้รายงานฮะดีษเกี่ยวกับภักดีต่ออะลี เป็นทางนำสู่สวรรค์ เพราะการภักดีต่อท่านเป็นการภักดีต่ออัลลอหฺ
นักปราชญ์ชาวซีอะอย่างน้อย ๘ ท่านได้รายงานฮะดีษเกี่ยวกับการที่ ท่านนบีได้เรียกทักทายอะลีว่า "สวัสดี นายแห่งมุสลิมชน และ อิมามแห่งชนผู้ยำเกรง"
ฮะดีษดังกล่าวเป็นการอธิบายความหมายและจุดประสงค์ของอายะหฺอัลกุรอานในเรื่องของอิมามยังไม่น่าสงสัย
๒. ในการขอพรดังที่กล่าวมา ท่านนบีมูซา ได้ขอจากอัลลอหฺ ให้แต่งตั้ง "อะหฺลี" (คนในครอบครัวข้าฯ) เป็นผู้ช่วยกิจการ แล้วท่านนบีก็ได้ขอให้อัลลอหฺแต่ตั้งคนในครอบครัวของท่านเป็นผู้ช่วยกิจการของท่านเช่นกัน คนๆนั้นคือท่านอะลี ตามฮะดีษ ดังกล่าว นั่นก็เพราะว่าท่านมีคุณสมบัติที่ครบถ้วนเหมาะแก่การเป็นผู้นำ และเป็นผู้หนึ่งในจำนวนสี่คนที่ท่านนบีได้เอาผ้ามาคลุมเป็นสัญลักษณ์ ตอนอายะหฺ ๓๓:๓๓ ลงมา แล้วขอพรว่า โอ้อัลลอหฺ พวกเขาเหล่านี้คือครอบครัวของข้าฯ ขอให้พระองค์ขจัดความโสโครกออกไปจากพวกเขา และได้ทรงขัดเกลาให้พวกเขาสะอาด
ถึงแม้ ท่านหญิงอุมมุซะละมะหฺ ซึ่งอยู่ในเหตุการณ์ต้องการเข้ามาในผ้านั้น ท่านนบีก็ไม่อนุญาตให้ นี่เป็นหลักฐานแสดงให้เห็นว่า ภรรยาท่านนบีไม่ใช่อะหฺลุลบัยตฺตามที่อัลกุรอานประสงค์ (มีตำราชาวซุนนะหฺระบุเรื่องนี้ อย่างน้อย ๕๓ เล่ม)
อายะหฺ ๓๓:๓๓ เป็นหลักฐานบ่งบอกถึงความสะอาดของท่านอะลีผู้ที่ได้รับสมญานามว่าเป็นวะลีย์ (ผู้ปกครอง) ดั่งที่กล่าวมาข้างต้นในข้อ ๑.
๓. เมื่อท่านอะลีเป็นผู้ปกครองดั่งที่กล่าวมาแล้ว ผู้ตามก็ต้องจงรักภักดี และการจงรักภักดีนี้จึงเป็นหลักการศรัทธาที่สามารถจะเป็นเครื่องตัดสินว่า คน ๆ หนึ่งเป็นผู้ศรัทธาหรือไม่ อัลกุรอานบอกว่า "จงกล่าวเถิด ว่าฉันจะไม่ขอสิ่งใดเป็นเครื่องตอบแทน นอกจากการรักต่อญาตินี้ (อัชชูรอ ๒๓) นั่นคือ อะลี ฟาฏิมะหฺ ฮะซัน และฮุเซน ตามฮะดีษที่รายงานในตำราชาวซุนนะหฺ อย่างน้อย ๓๓ เล่ม
ความรักที่เป็นภาคบังคับไม่ใช่ความรักธรรมดา และไม่ใช่ต่อคนธรรมดา ความรักนี้เป็นความรักต่อบรรดาผู้คนที่อัลลอหฺได้ประกันสวนสวรรค์ให้ ผู้ใดที่ไม่รักอะลีและอีก ๓ คนนั้น ก็จะกลายมุนาฟิกโดยไม่ต้องมาโต้แย้ง (ฮะดีษเกี่ยวกับเรื่องนี้มีอยู่ในตำราซุนนะหฺมากมาย) เพราะการรักที่อายะหฺดังกล่าวต้องการได้กลายเป็นสัญลักษณ์หนึ่งการศรัทธาที่ถูกต้อง
อับดุลฮะมีด อะบาอูด

ผู้ก่อการร้ายชาวเบลเยียมเชื้อสายโมร็อกโก
| อับดุลฮะมีด อะบาอูด |
| --- | --- |
เกิด: 8 เมษายน ค.ศ. 1987 อันเดอร์เลคต์ ประเทศเบลเยียม
เสียชีวิต: 18 พฤศจิกายน ค.ศ. 2015(2015-11-18) (28 ปี) แซ็ง-เดอนี ประเทศฝรั่งเศส
สาเหตุเสียชีวิต: บาดเจ็บจากขีปนาวุธ
สัญชาติ: เบลเยียม-โมร็อกโก
ชื่ออื่น: Abdel-Hamid Abu Oud
มีชื่อเสียงจาก: Brussels ISIL terror cell เหตุโจมตีในปารีส เดือนพฤศจิกายน พ.ศ. 2558

ยศที่ได้รับการแต่งตั้ง
รับใช้: รัฐอิสลามอิรักและลิแวนต์
การยุทธ์: สงครามกลางเมืองซีเรีย (2014–15)
 
อับดุลฮะมีด อะบาอูด (อาหรับ: عبد الحميد أبا عود; อักษรโรมัน: Abdelhamid Abaaoud; 8 เมษายน ค.ศ. 1987 – 18 พฤศจิกายน ค.ศ. 2015) เป็นนักรบอิสลามชาวเบลเยียม-โมร็อกโกที่เคยใช้เวลาช่วงหนึ่งในประเทศซีเรีย เขาตกเป็นผู้ต้องสงสัยว่าเป็นผู้ก่อเหตุก่อการร้ายในเบลเยียมและฝรั่งเศสหลายครั้ง และเป็นที่รู้จักจากการเป็นผู้คิดเหตุโจมตีในปารีส เดือนพฤศจิกายน พ.ศ. 2558 ก่อนการโจมตีในปารีส อับดุลฮะมีดถูกตั้งหมายจับระหว่างประเทศในข้อหาสรรหาบุคคลเพื่อก่อการร้ายอิสลามในซีเรีย
อับดุลฮะมีดยังมีอีกชื่อว่า อะบู อุมัร อัสซูซี (อาหรับ: أبو عمر السوسي, แปลว่า "อะบู อุมัร ชาวซูซี", บริเวณที่เป็นต้นกำเนิดตระกูลของเขาในโมร็อกโก) และ อะบู อุมัร อัลบัลญีกี (อาหรับ: أبو عمر البلجيكي, แปลว่า อะบู อุมัร ชาวเบลเยียม) ทั้งสองชื่อนั้นเป็นชื่อที่ใช้ตอนสงคราม
บรรณานุกรม

E. Dearden - Article The Independent 25 May 2017
แหล่ข้อมูลอื่น

Sky News article
Sky News report
อัฏฏออิฟ

| อัฏฏออิฟ الطائف |
| --- | --- |
เมือง
มุมมองของเมืองอัฏฏออิฟ
   ธง ตราอาร์ม
สมญา: เมืองแห่งกุหลาบ
ประเทศ:  ซาอุดีอาระเบีย
แคว้น: มักกะฮ์
เข้าร่วมกับ: เมื่อคริสต์ศตวรรษที่ 6 ปี ค.ศ.
ประเทศซาอุดีอาระเบีย: 1924
การปกครอง
 • นายกเทศมนตรี (รักษาการ): Saad bin Migbel Almaymoni
 • ผู้ว่าราชการ: Khalid bin Faisal Al Saud
พื้นที่
 • ทั้งหมด: 321 ตร.กม. (124 ตร.ไมล์)
ความสูง: 1,879 เมตร (6,165 ฟุต)
ประชากร (2010-2011)
 • ทั้งหมด: 1,281,613 คน
 • ความหนาแน่น: 1,623 คน/ตร.กม. (4,238 คน/ตร.ไมล์)
 : สำมะโนประชากรเมืองอัฏฏออิฟ
เขตเวลา: UTC+3 (เวลามาตรฐานอาหรับ)
รหัสพื้นที่: +966-2
เว็บไซต์: http://www.taifcity.gov.sa
อัฏฏออิฟ (อาหรับ: الطائف, aṭ-Ṭā'if) เป็นเมืองที่อยู่ในแคว้นมักกะฮ์ ประเทศซาอุดีอาระเบีย ตั้งอยู่ที่ระดับความสูง 1,879 เมตรตามเนินลาดทิวเขาอัสซะเราะวาต (Al-Sarawat Mountains) ประชากรในเมืองมีทั้งหมด 1,200,000 คน เป็นเมืองหลวงในฤดูร้อนอย่างไม่เป็นทางการ เมืองนี้เป็นศูนย์กลางของอาชีพเกษตรกรรม สินค้าโดดเด่นคือ องุ่น ทับทิม มะเดื่อ ดอกกุหลาบ และน้ำผึ้ง
กลุ่มชาติพันธุ์

ประชากรที่อยู่ในเมืองอัฏฏออิฟส่วนใหญ่เป็นชาวซาอุดีอาระเบียผู้นับถือนิกายซุนนีสำนักฮันบาลีและสำนักมาลิกี นอกจากนี้ยังมีประชากรจากต่างชาติอีกจำนวนหนึ่ง ส่วนมากเป็นชาวเอเชีย ชาวตุรกี ชาวอาหรับจากประเทศอื่น ๆ
เศรษฐกิจ

ตามประวัติศาสตร์ของเมืองอัฏฏออิฟ กุหลาบเป็นสินค้าส่งออกสำคัญ ซึ่งส่วนมากส่งไปเอเชียกลาง
ภูมิอากาศ

| ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> เดือน | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> ม.ค. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> ก.พ. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> มี.ค. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> เม.ย. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> พ.ค. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> มิ.ย. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> ก.ค. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> ส.ค. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> ก.ย. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> ต.ค. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> พ.ย. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> ธ.ค. | ข้อมูลภูมิอากาศของเมืองอัฏฏออิฟ, ประเทศซาอุดีอาระเบีย (1985-2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 32.0 (89.6) | 32.6 (90.7) | 34.0 (93.2) | 35.2 (95.4) | 38.2 (100.8) | 40.2 (104.4) | 40.5 (104.9) | 39.8 (103.6) | 39.2 (102.6) | 36.0 (96.8) | 32.5 (90.5) | 29.5 (85.1) | 40.5 (104.9) |
| อุณหภูมิสูงสุดเฉลี่ย °C (°F) | 22.6 (72.7) | 24.6 (76.3) | 27.3 (81.1) | 30.1 (86.2) | 33.5 (92.3) | 35.8 (96.4) | 35.2 (95.4) | 35.7 (96.3) | 34.8 (94.6) | 30.7 (87.3) | 26.7 (80.1) | 23.8 (74.8) | 30.07 (86.12) |
| อุณหภูมิเฉลี่ยแต่ละวัน °C (°F) | 15.5 (59.9) | 17.2 (63) | 19.9 (67.8) | 22.7 (72.9) | 26.2 (79.2) | 29.1 (84.4) | 29.1 (84.4) | 29.3 (84.7) | 27.9 (82.2) | 23.5 (74.3) | 19.5 (67.1) | 16.6 (61.9) | 23.04 (73.48) |
| อุณหภูมิต่ำสุดเฉลี่ย  °C (°F) | 8.4 (47.1) | 9.9 (49.8) | 12.5 (54.5) | 15.5 (59.9) | 19.1 (66.4) | 22.3 (72.1) | 23.2 (73.8) | 23.6 (74.5) | 20.8 (69.4) | 15.8 (60.4) | 12.3 (54.1) | 9.5 (49.1) | 16.08 (60.94) |
| อุณหภูมิต่ำสุดที่เคยบันทึก °C (°F) | -1.5 (29.3) | 0.0 (32) | 0.5 (32.9) | 4.0 (39.2) | 5.6 (42.1) | 13.9 (57) | 13.3 (55.9) | 13.3 (55.9) | 11.4 (52.5) | 8.0 (46.4) | 5.0 (41) | -1.0 (30.2) | −1.5 (29.3) |
| หยาดน้ำฟ้า มม (นิ้ว) | 9.9 (0.39) | 1.6 (0.063) | 15.1 (0.594) | 35.7 (1.406) | 35.3 (1.39) | 3.9 (0.154) | 2.1 (0.083) | 17.9 (0.705) | 10.6 (0.417) | 14.6 (0.575) | 25.0 (0.984) | 7.6 (0.299) | 179.3 (7.059) |
| ความชื้นร้อยละ | 61 | 54 | 47 | 47 | 38 | 25 | 27 | 31 | 33 | 42 | 56 | 61 | 43.5 |
แหล่งที่มา: "Jeddah Regional Climate Center". คลังข้อมูลเก่าเก็บจากแหล่งเดิมเมื่อ 2016-12-11. สืบค้นเมื่อ 2018-02-24.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อัฏฏออิฟ
คู่มือการท่องเที่ยว อัฏฏออิฟ จากวิกิท่องเที่ยว (ในภาษาอังกฤษ)
อับดุลลอฮ์ อันนะซูร

อับดุลลอฮ์ อันนะซูร  (2014)
อับดุลลอฮ์ อันนะซูร (อาหรับ: عبد الله النسور; เกิด 20 มกราคม ค.ศ. 1939) เป็นนักเศรษฐศาสตร์และนายกรัฐมนตรีแห่งราชอาณาจักรจอร์แดน ตั้งแต่เดือนตุลาคม ค.ศ. 2012 จนถึง ค.ศ. 2016
ประวัติ

อันนะซูรเกิดที่เมืองอัสซัลฏ์ ศึกษาปริญญาตรีสาขาสถิติศาสตร์ที่มหาวิทยาลัยอเมริกันแห่งเบรุต ปริญญาโทสาขาการจัดการที่มหาวิทยาลัยมิชิแกน และมีแผนที่จะศึกษาระดับปริญญาเอกที่มหาวิทยาลัยปารีส 1 ป็องเตอง-ซอร์บอน
เครื่องราชอิสริยาภรณ์

Istiqlal Medal
Kawkab Medal of the First Order.
เครื่องอิสริยาภรณ์เลฌียงดอเนอร์
แหล่งข้อมูลอื่น

Prime Ministry of Jordan website
อะบูฏอลิบ อิบน์ อับดุลมุฏฏอลิบ

| อะบูฏอลิบ อิบน์ อับดุลมุฏฏอลิบ أَبُو طَالِب ٱبْن عَبْد ٱلْمُطَّلِب |
| --- | --- |

หัวหน้าตระกูลบะนูฮาชิมของกุเรช
ครองราชย์: ป. ค.ศ. 578 - 619
ก่อนหน้า: อับดุลมุฏฏอลิบ อิบน์ ฮาชิม
ถัดไป: อะบูละฮับ อิบน์ อับดุลมุฏฏอลิบ

ประสูติ: ป. ค.ศ. 535 มักกะฮ์ ฮิญาซ (ปัจจุบันคือประเทศซาอุดีอาระเบีย) อิมรอน (عِمْرَان) หรือ  อับดุมะนาฟ (عَبْد مَنَاف)
สวรรคต: ป. ค.ศ. 619 มักกะฮ์
คู่อภิเษก: ฟาฏิมะฮ์ บินต์ อะซัด
พระราชบุตร: ฏอลิบ  อะกีล  ญะอ์ฟัร  อะลี  ฟาคิตะฮ์  ญุมานะฮ์  ร็อยเฏาะฮ์
อะบูฏอลิบ อิบน์ อับดุลมุฏฏอลิบ (อาหรับ: ابو طالب بن عبد المطلب; ป. 539 – ป. 619) เป็นหัวหน้าเผ่าของบนูฮาชิม ในเผ่ากุเรชแห่งมักกะฮ์ หลังจากการเสียชีวิตของอับดุลมุฏฏอลิบ พ่อของเขา
อะบูฏอลิบเป็นลุงของศาสดามุฮัมมัด และพ่อของอะลี นักวิชาการได้โต้เถียงกันว่าเขาเสียชีวิตในศาสนาอิสลามหรือไม่
ความสัมพันธ์กับมุฮัมมัด

อบูฏอลิบเป็นพี่ชายของอับดุลลอฮ์ อิบน์ อับดุลมุฏฏอลิบ ผู้เป็นพ่อของมุฮัมมัดที่เสียชีวิตก่อนที่มุฮัมมัดเกิด หลังจากอามีนะฮ์ บินต์ วาฮับ แม่ของมุฮัมมัดเสียชีวิตตอนอายุ 6 ขวบ อับดุลมุฏฏอลิบจึงรับเลี้ยงต่อและเสียชีวิตตอนที่มุฮัมมัดอายุ 8 ขวบ อัล-ฮาริษไม่มีรายได้มากพอที่จะเลี้ยงดูเขา อบูฏอลิบจึงรับเลี้ยงเขาเพราะความเอื้ออาทรของเขา
มุฮัมมัดรักลุงคนนี้มาก และเขาก็รู้สึกเหมือนกัน ครั้งหนึ่งอบูฏอลิบกำลังจะไปค้าขาย มุฮัมมัดไม่อยากอยู่คนเดียว อบูฏอลิบจึงกล่าวว่า "ด้วยนามของพระเจ้า ฉันจะนำเขาไปด้วย และเราจะไม่แยกจากกัน"
ความสัมพันธ์กับมุฮัมมัด > ปกป้องมุฮัมมัด

ในสังคมเผ่า ความผูกพันของชนเผ่าเป็นสิ่งสำคัญ ไม่เช่นนั้นผู้คนจะถูกฆ่าตายโดยไม่ได้รับการยกเว้นโทษ ในขณะที่อบูฏอลิบ หัวหน้าเผ่าบนูฮาชิม ได้ปกป้องมุฮัมมัด หลังจากมุฮัมมัดเริ่มเผยแผ่อิสลามแบบเปิดเผย สมาชิกของเผ่ากุเรชรู้สึกเหมือนถูกทำร้าย จึงนำเรื่องไปบอกอบูฏอลิบให้มุฮัมมัดช่วยหยุดพฤติกรรมนี้เสียที แต่เขาปฏิเสธข้อเรียกร้องของพวกเขาและสนับสนุนมุฮัมมัดต่อไป ในอีกแง่หนึ่ง เผ่ากุเรชเริ่มทำร้ายบนูฮาชิมมากขึ้น ในบางรายงานกล่าวว่า อบูฏอลิบต้องการให้มุฮัมมัดไปพูดกับผู้นำชาวกุเรช แต่มุฮัมมัดได้เรียกร้องผู้นำชาวกุเรชให้กล่าวชะฮาดะฮ์ก่อน คำพูดนี้ทำให้ผู้นำชาวกุเรชตกใจมาก
ชาวกุเรชได้ทำทุกอย่างแม้กระทั่งการให้สินบน แต่เมื่อความพยายามล้มเหลว ผู้นำเผ่าจึงลงมติคว่ำบาตรโดยไม่คบค้าและแต่งงานกับคนที่มีเชื้อสายบนูฮาชิม การคว่ำบาตรนี้เริ่มขึ้นในปีที่ 7 ในภารกิจของท่านศาสดาและมีระยะเวลาถึงสามปี โดยมีเป้าหมายคือเพิ่มแรงกดดันแก่บนูฮาชิมและแม้กระทั่งทำให้พวกเขาต้องหิวกระหาย สมาชิกจากบนูฮาชิมหลายคนจึงต้องอยู่ใกล้ขึ้นจนมีสภาพเหมือนสลัมเพื่อความปลอดภัย แต่นี่ไม่ได้ทำลายมิตรภาพ เพราะว่าพวกเขามีครอบครัวต่างเผ่าที่สามารถส่งสิ่งของจำเป็นมาได้
ทุกคนถูกย้ายหมด ยกเว้นอบูละฮับที่เข้าข้างพวกกุเรช และย้ายบ้านมาที่ถนนของอับดุลชาม และคิดว่ามุฮัมหมัดนั้นทั้งบ้าและหลอกลวง
การปกป้องมุฮัมมัดเป็นการเพิ่มแรงกดดันให้กับอบูฏอลิบและบนูฮาชิม ครั้งหนึ่งอบูฏอลิบกล่าวกับมุฮัมหมัดว่า "ช่วยปกป้องฉันและเธอด้วย และอย่าสร้างภาระอันหนักอึ้งที่ฉันรับไม่ได้เลย" มุฮัมมัดจึงตอบว่า "โอ้ท่านลุง! ด้วยนามของอัลลอฮ์ ฉันสาบานว่า ถ้าพวกเขานำดวงอาทิตย์ใส่มือขวา และนำดวงจันทร์ใส่มือซ้ายของฉัน ฉันจะไม่หยุดทำจนกว่าจะเสียชีวิตในหน้าที่" หลังจากดูความรู้สึกของหลานชายแล้ว เขาจึงพูดว่า "ทำในสิ่งที่เจ้าชอบต่อไป หลานชาย ในนามของพระเจ้า ฉันจะไม่หยุดช่วยเหลือเจ้า"
เสียชีวิต

อบูฏอลิบเสียชีวิตในปี ค.ศ.619 โดยมีอายุมากกว่า 80 ปี ประมาณ 10 ปีตั้งแต่มุฮัมมัดได้วะฮ์ยูครั้งแรก โดยปีนั้นเป็นที่รู้จักว่าปีแห่งความเศร้าโศกสำหรับมุฮัมหมัด เพราะอบูฏอลิบและเคาะดีญะฮ์เสียชีวิตในเดือนเดียวกัน
ก่อนที่อบูฏอลิบจะเสียชีวิต มุฮัมมัดขอให้เขาพูดชะฮาดะฮ์ ส่วนอีกรายงานกล่าวว่าอบูฏอลิบถูกชาวกุเรชบอกอย่ากล่าวชะฮาดะฮ์
และอีกรายงานกล่าวว่าขณะที่อบูฏอลิบกำลังเสียชีวิต อัล-อับบาสที่นั่งอยู่ใกล้เห็นเขาขยับริมฝีปาก และบอกว่าเขาได้บอกชะฮาดะฮ์แล้ว แต่มุฮัมมัดกล่าวว่าเขาไม่ได้ยิน ชาวมุสลิมบางคนเชื่อว่าหลักฐานนี้พิสูจน์ว่าเขาเสียชีวิตขณะที่เป็นมุสลิม แต่อย่างไรก็ตามรายงานส่วนใหญ่เขียนว่าอบูฏอลิบเสียชีวิตขณะที่เป็นพวกนอกศาสนา
หลังจากที่อบูฏอลิบเสียชีวิต มุฮัมมัดก็ไม่มีใครมาปกป้องเขา และอบูละฮับผู้นำคนใหม่ก็ไม่อยากปกป้องเขาเนื่องจากเป็นศัตรูกับเขา ดังนั้นมุฮัมมัดและผู้ติดตามจึงถูกทำร้ายและทรมานมากขึ้น จนมุฮัมมัดกล่าวว่า "ด้วยพระนามของอัลลอฮ์ ชาวกุเรชได้ทำร้ายฉันมากขึ้นหลังจากที่อบูฏอลิบเสียชีวิต"
มุมมอง > ชีอะฮ์

ชาวชีอะฮ์เชื่อว่าเขาเป็นพ่อของอิหม่ามอะลี จึงสมควรมีฐานะพอ ๆ กันกับอะลี ชาวชีอะฮ์ได้ยกย่องอบูฏอลิบว่าเป็นผู้ปกป้องของมุฮัมหมัด มีหลายรายงานกล่าวว่าอบูฏอลิบเป็นมุสลิมอยู่แล้ว แต่เขาต้องปกปิดการศรัทธาของเขาเพื่อปกป้องมุฮัมมัดได้ดีกว่า
ชาวชีอะฮ์เชื่อว่าบรรพบุรุษของอบูฏอลิบเป็นมุสลิม เพราะเขาเป็นลูกหลานของอิสมาอิล อิบน์ อิบรอฮีม อย่างไรก็ตาม รายงานจากซูเราะฮ์ที่ 6 ,9 และ 19 ของอัลกุรอ่าน อะซัร พ่อของอิบรอฮีม (อาหรับ: أَب) นับถือลัทธิพหุเทวนิยม และเป็นผู้ปฏิเสธศรัทธา นับตั้งแต่ อับ ถูกใช้ในฐานะลุงของชาวอาหรับ แต่ชาวชีอะฮ์บางคน บอกว่าอะซัรไม่ใช่พ่อแท้ ๆ ของอิบรอฮีม ส่วนพ่อแท้ ๆ ของท่านคือเตราห์ในคัมภีร์ไบเบิล ผู้ที่นับถือลัทธิพหุเทวนิยม
มุมมอง > ซุนนี

ในฮะดีษของซอฮิหฺมุสลิมและบุคอรี กับอัลกุรอ่านซูเราะฮ์ที่28:56 ("แท้จริง เจ้าไม่สามารถที่จะชี้แนะทางที่ถูกต้องแก่ผู้ที่เจ้ารักได้ แต่อัลลอฮ์ทรงชี้แนะทางที่ถูกต้องแก่ผู้ที่พระองค์ทรงประสงค์ และพระองค์ทรงรู้ดียิ่งถึงผู้ที่อยู่ในแนวทางที่ถูกต้อง") เป็นหลักฐานว่าอบูฏอลิบปฏิเสธศาสนาอิสลามของหลานชาย
อีกรายงานจากอัล-มะดัยนีได้กล่าวถึงเรื่องนี้ว่า "ฉันหวังว่าอบูฏอลิบจะเข้าอิสลามโดยศาสนทูตของพระเจ้าที่ชี้นำทางเขา แต่เขายังเป็นผู้ปฏิเสธ"
ครอบครัว

อบูฏอลิบแต่งงานกับฟาติมะฮ์ บินต์ อะสัด โดยมีลูกชาย 4 คน กับลูกสาว 3 คน ได้แก่:
ฏอลิบ อิบน์ อบีฏอลิบ
อะกีล อิบน์ อบีฏอลิบ
ญะฟัร อิบน์ อบีฏอลิบ
อะลี อิบน์ อบีฏอลิบ
ฟากิตะฮ์ บินต์ อบีฏอลิบ (อุมม์ ฮานี)
ญุมานะฮ์ บินต์ อบีฏอลิบ
รัยตา บินต์ อบีฏอลิบ (อัสมา หรือ อุมม์ ฎอลิบ)
และภรรยาอีกคนชื่อว่า อิลลา โดยมีลูกชายคนที่ 5 ชื่อ: ตุลัยก์ อิบน์ อบีฏอลิบ
ดูเพิ่ม

ครอบครัวต้นไม้ของอะลี